Camellia

Camellia est genus plantarum florentium familiae Theacearum. In Asia Orientali et Meridiana inveniuntur, a Himalaia ad orientem versus ad Iaponiam et Indonesiam. Sunt a centum ad trecentas species descriptae, numero accurato ignoto. Etiam sunt circa 3000 hybridarum. Genus a Carolo Linnaeo ex Georgio Iosepho Camello appellatum est, ex botanista Iesuita qui in Philippinis laborabat et speciem camelliae descripsit (sed Linnaeus, de genere disputans, relationem Camellianum non commemoravit).Kroupa 2015. Camelliae clarissimae per Asiam Orientalem sunt, Mandarinice cháhuā (茶花 'flos theae'), Iaponice tsubaki (椿), Coreanice dongbaek-kkot (동백꽃), et Vietnamice hoa trà et hoa chè appellatae.

Tractantur folia Camelliae sinensis, quibus est magnum momentum oeconomicum in Asia Orientali, Asia Meridio-Orientali, et subcontinenti Indica, ad theam faciendam, potionem populo gratissimam. Camellia japonica, Camellia sasanqua, et earum hybridae, plantae ornamentales, sunt origo permultarum cultivarietatum hortorum. Camellia oleifera oleum seminum theae efficit, quod in arte coquinaria et medicaminibus faciei adhibetur.

Maiores species

 Camellia assimilis
 Camellia brevistyla
 Camellia caudata
 Camellia chekiangoleosa
 Camellia chrysantha
 Camellia connata
 Camellia crapnelliana
 Camellia cuspidata
 Camellia euryoides
 Camellia forrestii
 Camellia fraterna
 Camellia furfuracea
 Camellia granthamiana
 Camellia grijsii
 Camellia honkongensis
 Camellia irrawadiensis
 Camellia japonica L.
 Camellia japonica ssp. rusticana
 Camellia kissii
 Camellia lutchuensis
 Camellia miyagii
 Camellia nokoensis
 Camellia oleifera
 Camellia parviflora
 Camellia pitardii
 Camellia polyodonta
 Camellia reticulata
 Camellia rosiflora
 Camellia salicifolia
 Camellia saluenensis
 Camellia sasanqua Thunb.
 Camellia semiserrata
 Camellia sinensis (L.) Kuntze
 Camellia taliensis
 Camellia transnokoensis
 Camellia tsaii
 Camellia vietnamensis
 Camellia yunnanensis

Notae


Bibliographia
 Harder, A., L. Holden-Dye, R. Walker, et F. Wunderlich. 2005 "Mechanisms of action of emodepside." Parasitology Research 97 (Supplement 1): 1–10. doi:10.1007/s00436-005-1438-z.
 Kroupa, Sebestian. 2015. "Ex epistulis Philippinensibus: Georg Joseph Kamel SJ (1661–1706) and His Correspondence Network." Centaurus 57, no. 4 (November): 246, 255. ISSN 1600-0498. doi:10.1111/1600-0498.12099. Editio interretialis.
 Mair, V., et E. Hoh. 2009. The True History of Tea. Londinii: Thames & Hudson.  ISBN 978-0-500-25146-1.

957 Camelia
Nexus externi

 The International Camellia Society.
 The American Camellia Society.
 The Southeastern Camellia Society.
 Multae camelliarum illustrationes in libris Europaeis Iaponicisque de camelliis.
 First Public Camellia Show. Signum historicum.


Categoria:Genera plantarum
Categoria:Genera plantarum ex hominibus appellata